इन्डियन आइडल सन्दिप आचार्यले आफ्नो र अन्य गायकका चर्चित गीत सुनाएर दर्शक तान्न खोजे। आफ्नो प्रस्तुति सकाएर फुर्सदमा रहेका नेपाली हास्यकलाकारहरु बलिउडका कलाकारको प्रस्तुतिमा रमाएका थिए। केही क्षण अघि स्टेज तताउने प्रयास गरेका शिवहरि पौडेल, किरण केसी, सिताराम कट्टेल, कुञ्जना घिमिरे लगायतले मन थाम्न सकेनन्। 'अब त हामी पनि दर्शक' भन्दै सिटी फुक्नेदेखि कम्मर मर्काउन समेत उनीहरु चुकेनन्। बलिउडका कलाकारको प्रस्तुति अघि नेपाली कलाकारको कार्यक्रम थियो। त्यसलाई मनोज गजुरेल सञ्चालन गरेका थिए। शैलेन्द्र सिम्खडालगायतका मेरी बास्सै र जिरे खुर्सानीका नेपाली कलाकारको प्रस्तुति समसामयिक राजनीतिमा केन्द्रित थियो। (तस्बिरहरुः विजय राई)
